CELEX: 32017R0748
Language: fi
Date: 2016-12-14 00:00:00
Title: Komission delegoitu asetus (EU) 2017/748, annettu 14 päivänä joulukuuta 2016, Euroopan parlamentin ja neuvoston asetuksen (EU) N:o 510/2011 liitteen I muuttamisesta vuosina 2013, 2014 ja 2015 rekisteröityjen uusien kevyiden kuljetusajoneuvojen massan kehityksen huomioon ottamiseksi (ETA:n kannalta merkityksellinen teksti. )

29.4.2017   
            
            
               FI
            
            
               Euroopan unionin virallinen lehti
            
            
               L 113/9
            
         KOMISSION DELEGOITU ASETUS (EU) 2017/748,
   annettu 14 päivänä joulukuuta 2016,
   Euroopan parlamentin ja neuvoston asetuksen (EU) N:o 510/2011 liitteen I muuttamisesta vuosina 2013, 2014 ja 2015 rekisteröityjen uusien kevyiden kuljetusajoneuvojen massan kehityksen huomioon ottamiseksi
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon päästönormien asettamisesta uusille kevyille kuljetusajoneuvoille osana unionin kokonaisvaltaista lähestymistapaa kevyiden hyötyajoneuvojen hiilidioksidipäästöjen vähentämiseksi 11 päivänä toukokuuta 2011 annetun Euroopan parlamentin ja neuvoston asetuksen (EU) N:o 510/2011 (1) ja erityisesti sen 13 artiklan 5 kohdan,
   sekä katsoo seuraavaa:
   
               (1)
            
            
               Keskimääräistä massa-arvoa, jota käytetään laskettaessa kunkin uuden kevyen kuljetusajoneuvon hiilidioksidipäästöjä, on mukautettava joka kolmas vuosi, jotta voidaan ottaa huomioon mahdolliset muutokset unionissa rekisteröityjen uusien ajoneuvojen keskimääräisessä massassa.
            
         
               (2)
            
            
               Uusien kalenterivuosina 2013, 2014 ja 2015 rekisteröityjen ajokuntoisten kevyiden kuljetusajoneuvojen massan seurannan perusteella on selvää, että keskimääräinen massa on lisääntynyt ja että asetuksen (EU) N:o 510/2011 liitteessä I olevan 1 kohdan b alakohdassa tarkoitettua arvoa M0 olisi sen vuoksi mukautettava.
            
         
               (3)
            
            
               Uusi arvo olisi määritettävä siten, että otetaan huomioon ainoastaan ne arvot, jotka kyseessä olevat ajoneuvojen valmistajat ovat voineet varmistaa, ja huomioon ei oteta arvoja niistä laskelmista, jotka olivat ilmeisen vääriä (esimerkiksi alle 500 kg), eikä arvoja, jotka liittyvät ajoneuvoihin, jotka eivät kuuluneet asetuksen (EU) N:o 510/2011 soveltamisalaan, kuten ajoneuvot, joiden vertailumassa ylitti 2 840 kg. Uusi arvo perustuu painotettuun keskiarvoon, jossa otetaan huomioon uusien rekisteröintien määrä kunakin vertailuvuonna.
            
         
               (4)
            
            
               Tätä taustaa vasten vuodesta 2018 alkaen sovellettavaa M0-arvoa olisi suurennettava 60,4 kilolla 1 706,0 kilosta 1 766,4 kiloon,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 510/2011 liitteessä I olevan 1 kohdan b alakohta seuraavasti:
   
      ”vuodesta 2018:
      Hiilidioksidipäästöt = 175 + a × (M – M0)
      jossa:
      
                  M
               
               
                  =
               
               
                  ajoneuvon massa kilogrammoina (kg)
               
            
                  M0
                  
               
               
                  =
               
               
                  1 766,4
               
            
                  a
               
               
                  =
               
               
                  0,093.”.
               
            
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä joulukuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 145, 31.5.2011, s. 1.